Konsternasie toe water vries, robbe nou gestrand | Netwerk24
10 Januarie 2019 22:02
Dosyne robbe is gestrand in ’n Kanadese dorp nadat water oornag gevries en hulle nie na die oseaan terug kon keer nie.
Die BBC berig twee van die diere in Roddickton-Bide Arm in Newfoundland het reeds gevrek nadat hulle deur ’n motor raakgery is. Daar is ook bekommernis dat die robbe van hongerte gaan vrek.
Die gestrande diere belemmer ook die verkeer en blokkeer ingange na huise.
Volgens die The Globe and Mail is dit teen Kanadese wetgewing om by seediere, soos robbe, in te meng.
Kenners meen die spoed waarteen die water gevries het, kon moontlik verwarring onder die robbe veroorsaak het wat daartoe aanleiding gegee het dat hulle na die binneland gevlug het pleks van na oop waters.
Foto’s op sosiale media beeld uit hoe die diere op paaie en in die sneeu gestrand is.
Meer oor: Kanada
KYK: Man ry eendjies plat, nou soek Kapenaars hom
KYK: 35 000 dooie eende - voëlgriep se tragedie